Qoraqalpog‘iston Respublikasining Qonliko‘l tumanida 6 mart kuni soat 03.00larda Samarqand tumani Dashtakibolo qishlog‘ida yashovchi, “Akmal” MChJ haydovchisi, 1985 yilda tug‘ilgan Sh.I. o‘zining boshqaruvidagi “Volvo” yuk avtomashinasini “G‘uzor-Buxoro-Nukus-Beyneu” yo‘lining 847-kilometrida haydab ketayotib, yo‘lni kesib o‘tayotgan uch nafar piyodani urib yuborgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Natijada O.K. jarohat olib voqea joyida va P.J. kasalxonaga keltirilganida vafot etganlar, B.X. kasalxonaga yotqizilgan. Mazkur holat yuzasidan tergov harakatlari olib borilmoqda.